LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2014 M. VASARIO 13 D. ĮSAKYMO NR. 1K-047 „DĖL DOKUMENTŲ PASIRAŠYMO“ PAKEITIMO

2016 m. spalio 17 d. Nr. 1K-375

Vilnius

P a k e i č i u Lietuvos Respublikos finansų ministro 2014 m. vasario 13 d. įsakymą Nr. 1K–047 „Dėl dokumentų pasirašymo“:

1.	Pakeičiu preambulę ir ją išdėstau taip:

„Vadovaudamasis Lietuvos Respublikos Vyriausybės įstatymo 311 straipsnio 2 dalies 7 punktu, Lietuvos Respublikos biudžeto sandaros įstatymo 10 straipsnio 2 ir 3 dalimis, Rezervinio (stabilizavimo) fondo nuostatų, patvirtintų Lietuvos Respublikos Seimo 2015 m. lapkričio 17 d. nutarimu Nr. XII-2020 „Dėl Lietuvos Respublikos Seimo 2002 m. gegužės 30 d. nutarimo Nr. IX-912 „Dėl Rezervinio (stabilizavimo) fondo nuostatų patvirtinimo“, 19 punktu, Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento patvirtinimo“, 27, 31, 54 punktais, Lietuvos Respublikos atstovų kelionių į Europos Sąjungos Tarybos darbo struktūrų susitikimus išlaidų kompensavimo taisyklių, patvirtintų Lietuvos Respublikos Vyriausybės 2004 m. birželio 2 d. nutarimu Nr. 680 „Dėl Lietuvos Respublikos atstovų kelionių į Europos Sąjungos Tarybos darbo struktūrų susitikimus išlaidų kompensavimo taisyklių patvirtinimo“, 11 punktu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 11 punktu, Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 „Dėl atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas“, 5.13 papunkčiu, Veiksmų programų administravimo ir finansavimo taisyklių, patvirtintų Lietuvos Respublikos Vyriausybės 2008 m. lapkričio 12 d. nutarimu Nr. 1225 „Dėl Veiksmų programų administravimo ir finansavimo taisyklių patvirtinimo“, 45, 76 punktais, Techninės paramos administravimo ir finansavimo taisyklių, patvirtintų Lietuvos Respublikos Vyriausybės 2008 m. liepos 23 d. nutarimu Nr. 780 „Dėl Techninės paramos administravimo ir finansavimo taisyklių patvirtinimo“, 6 punktu, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 153.1 papunkčiu, Lietuvos Respublikos finansų ministro 2009 m. kovo 12 d. įsakymo Nr. 1K-061 „Dėl Įsipareigojimų dėl projektams skiriamo finansavimo bei pareiškėjų ir partnerių lėšų išmokėjimo bei naudojimo detalizavimo einamaisiais ir ateinančiais metais plano formos patvirtinimo“ 2.2 papunkčiu, įgyvendindamas Lietuvos Respublikos finansų ministerijos darbo reglamento, patvirtinto Lietuvos Respublikos finansų ministro 2016 m. balandžio 20 d. įsakymu Nr. 1K-141 „Dėl Lietuvos Respublikos finansų ministerijos darbo reglamento patvirtinimo“, 63, 65 punktus ir 64.4, 66.9, 122.2 papunkčius, atsižvelgdamas į Lietuvos Respublikos finansų ministro 2015 m. rugpjūčio 17 d. įsakymą Nr. 1K-270 „Dėl viceministrų veiklos ir ministerijos kanclerio administravimo sričių nustatymo“, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 4.8, 4.15.3, 4.16.2.14, 4.16.7, 4.24 papunkčius, 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, 136, 142 ir 172 punktą, Techninės paramos administravimo taisyklių, patvirtintų Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“, 3, 75, 84 punktais ir 169.1 papunkčiu, 2014–2020 metų Grąžintinų ir grąžintų lėšų administravimo taisyklių, patvirtintų Lietuvos Respublikos finansų ministro 2015 m. vasario 12 d. įsakymu Nr. 1K-059 „Dėl 2014–2020 metų Grąžintinų ir grąžintų lėšų administravimo taisyklių patvirtinimo“, 7.2.1 papunkčiu ir 9 punktu, Finansinių priemonių įgyvendinimo taisyklių, patvirtintų Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“, 67, 76 punktus ir nepaneigdamas kituose teisės aktuose nustatytų įgaliojimų (pavedimų):“.

2.	Pripažįstu netekusiu galios 1.5.1.19 papunktį;

3.	Pakeičiu 1.5.5.5. papunktį ir jį išdėstau taip:

„1.5.5.5. planuojamas vykdyti užduotis metodiniams pagalbos centrams, kurie nustatyti Lietuvos Respublikos Vyriausybės 2014 m. birželio 4 d. nutarime Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, pagal Techninės paramos administravimo taisyklėse, patvirtintose Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“, nustatytą formą;“

4.	Pakeičiu 1.11 papunktį ir jį išdėstau taip:

„1.11. Europos Sąjungos struktūrinės paramos valdymo departamento direktoriui (jo laikinai nesant – direktoriaus pavaduotojui ar direktoriaus funkcijas atliekančiam valstybės tarnautojui):

1.11.1. pasirašyti:

1.11.1.1. tvirtinančiajai institucijai ir mokėjimo institucijai teikiamą grąžintinų ir grąžintų lėšų ataskaitą, kurios forma nustatyta Lietuvos Respublikos finansų ministro 2010 m. rugsėjo 3 d. įsakymu Nr. 1K-279 „Dėl Grąžintinų ir grąžintų lėšų ataskaitos formos patvirtinimo“;

1.11.1.2. ministerijoms teikiamą informaciją apie projektų vykdytojams per tris artimiausius mėnesius planuojamas išmokėti Europos Sąjungos fondų ir Lietuvos Respublikos valstybės biudžeto lėšas pagal 2014–2020 metų Europos Sąjungos fondų investicijų veiksmų programos prioritetus, įgyvendinant finansines priemones;

1.11.1.3. tvirtinančiajai institucijai pagal Lietuvos Respublikos finansų ministro 2009 m. sausio 26 d. įsakymu Nr. 1K-013 „Dėl Planuojamų pripažinti deklaruotinomis Europos Komisijai išlaidų ataskaitos, Pažymos apie Europos Sąjungos struktūrinės paramos valdymo ir kontrolės sistemos veikimą, deklaruojamų išlaidų atitiktį Europos Sąjungos ir Lietuvos Respublikos teisės aktų nustatytoms taisyklėms ir vadovaujančiosios institucijos atliktas procedūras ir patikrinimus, susijusius su išlaidų deklaracijose nurodytomis išlaidomis, formų patvirtinimo“ patvirtintą formą teikiamą pažymą apie 2007–2013 metų Europos Sąjungos struktūrinės paramos valdymo ir kontrolės sistemos veikimą, deklaruojamų išlaidų atitiktį Europos Sąjungos ir Lietuvos Respublikos teisės aktų nustatytoms taisyklėms ir vadovaujančiosios institucijos atliktas procedūras ir patikrinimus, susijusius su išlaidų deklaracijose nurodytomis išlaidomis;

1.11.1.4. tvirtinančiajai institucijai pagal Išlaidų deklaravimo ir sąskaitų Europos Komisijai rengimo taisyklėse, patvirtintose Lietuvos Respublikos finansų ministro 2014 m. lapkričio 5 d. įsakymu Nr. 1K-346 „Dėl Išlaidų deklaravimo ir sąskaitų Europos Komisijai rengimo taisyklių patvirtinimo“ numatytas formas teikiamą (-as):

1.11.1.4.1. pažymą apie valdymo ir kontrolės sistemos veikimą, deklaruojamų išlaidų atitiktį Europos Sąjungos ir Lietuvos Respublikos teisės aktų reikalavimams, vadovaujančiosios institucijos atliktas procedūras ir išlaidų deklaracijose nurodytų išlaidų patikrinimus;

1.11.1.4.2. pažymą apie valdymo ir kontrolės sistemos veikimą, į metines sąskaitas įtrauktų išlaidų atitiktį Europos Sąjungos ir Lietuvos Respublikos teisės aktų reikalavimams;

1.11.1.4.3. deklaruotinų Europos Komisijai išlaidų deklaracijas ir deklaruotinų Europos Komisijai projektų išlaidų ataskaitas, kai įgyvendinami projektai, apimantys Europos Sąjungos struktūrinių fondų finansines priemones (toliau – finansinės priemonės);

1.11.1.5. raštus institucijoms dėl 2014–2020 metų Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, veiklos;

1.11.1.6. Europos Sąjungos struktūrinės paramos valdymo departamento valstybės tarnautojų pildomą pažeidimo tyrimo išvadą, įtariamų pažeidimų registravimo žurnalą ir pranešimą apie pažeidimą pagal Metodinių pažeidimų tyrimo ir nustatymo rekomendacijose, patvirtintose Lietuvos Respublikos finansų ministro 2009 m. gegužės 29 d. įsakymu Nr. 1K–173 „Dėl Metodinių pažeidimų tyrimo ir nustatymo rekomendacijų patvirtinimo“, nustatytas formas bei sprendimą dėl pažeidimo, kurio forma patvirtinta 2014–2020 metų Europos Sąjungos struktūrinių fondų administravimo darbo grupės;

1.11.1.7. institucijoms skirtus raštus, kuriuose prašoma pateikti informaciją, susijusią su Europos Sąjungos struktūrinių fondų ir Sanglaudos fondo administravimu;

1.11.1.8. institucijoms skirtus raštus, susijusius su planuojamomis vadovaujančiosios institucijos atsakomybe tarpinių institucijų vykdomų užduočių patikromis ir prašoma pateikti informacija;

1.11.1.9. kvietimus į Europos Sąjungos struktūrinės paramos valdymo departamento organizuojamus pasitarimus ir seminarus, susijusius su Europos Sąjungos struktūrinių fondų ir Sanglaudos fondo administravimu;

1.11.1.10. raštus institucijoms Finansų ministerijos vykdomų Europos Sąjungos struktūrinių fondų ir Sanglaudos fondo vertinimo ir vertinimo galimybių stiprinimo projektų klausimais;

1.11.1.11. raštus institucijoms dėl Informavimo apie 2007–2013 metų Europos Sąjungos struktūrinę paramą ir jos viešinimo koordinavimo ir 2014–2020 metų Europos Sąjungos fondų investicijų veiksmų programos informavimo ir komunikacijos grupės, sudarytos Lietuvos Respublikos finansų ministro 2008 m. sausio 7 d. įsakymu Nr. 1K-006 „Dėl Informavimo apie 2007–2013 metų Europos Sąjungos struktūrinę paramą ir jos viešinimo koordinavimo ir 2014–2020 metų Europos Sąjungos fondų investicijų veiksmų programos informavimo ir komunikacijos grupės sudarymo“, veiklos;

1.11.1.12. raštus institucijoms dėl Stebėsenos rodiklių priežiūros darbo grupės, sudarytos Lietuvos Respublikos finansų ministro 2011 m. birželio 6 d. įsakymu Nr. 1K-208 „Dėl darbo grupės sudarymo“, veiklos;

1.11.1.13. raštus institucijoms dėl Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų, sudarytų Lietuvos Respublikos finansų ministro 2007 m. gruodžio 18 d. įsakymu Nr. 1K-376 „Dėl Veiksmų programų valdymo komiteto sudarymo“, veiklos;

1.11.1.14. raštus institucijoms dėl Europos Sąjungos fondų pažeidimų kontrolierių darbo grupės, sudarytos Lietuvos Respublikos finansų ministro 2009 m. balandžio 16 d. įsakymu Nr. 1K-115 „Dėl Europos Sąjungos fondų pažeidimų kontrolierių darbo grupės sudarymo“, veiklos;

1.11.1.15. raštus institucijoms dėl Rizikos valdymo darbo grupės, sudarytos Lietuvos Respublikos finansų ministro 2009 m. balandžio 27 d. įsakymu Nr. 1K-130 „Dėl Rizikos valdymo darbo grupės sudarymo“, veiklos;

1.11.1.16. užpildytą grąžintinų lėšų formą, sprendimą atidėti grąžintinų lėšų grąžinimo terminą arba grąžintiną sumą grąžinti dalimis, kai jie rengiami 2014–2020 metų grąžintinų ir grąžintų lėšų administravimo taisyklių, patvirtintų Lietuvos Respublikos finansų ministro 2015 m. vasario 12 d. įsakymu Nr. 1K-059 „Dėl 2014–2020 metų grąžintinų ir grąžintų lėšų administravimo taisyklių patvirtinimo“, nustatyta tvarka ir kai projekto vykdytoja yra viešoji įstaiga Centrinė projektų valdymo agentūra arba įgalioti tai padaryti kitus Europos Sąjungos struktūrinės paramos valdymo departamento valstybės tarnautojus;

1.11.1.17. tvirtinančiajai institucijai teikiamas išlaidų deklaracijas ir projektų finansinės būklės ataskaitas pagal Lietuvos Respublikos finansų ministro 2009 m. vasario 17 d. įsakymu Nr. 1K-039 „Dėl Išlaidų deklaracijos formos, Metodinių išlaidų deklaracijų rengimo rekomendacijų ir Projektų finansinės būklės ataskaitos formos patvirtinimo“ patvirtintas formas;

1.11.1.18. Europos Komisijai teikiamą metinį valdymo pareiškimą ir metinę galutinių audito ataskaitų ir atliktų patikrinimų santrauką, rengiamus vadovaujantis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėmis;

1.11.1.19. ketvirtinį priemonių įgyvendinimo planą, kurio forma patvirtinta 2014–2020 metų Europos Sąjungos struktūrinių fondų administravimo darbo grupės, kai įgyvendinami projektai, apimantys finansines priemones;

1.11.1.20. užpildytas siūlomų grąžinti lėšų ir lėšų grąžinimo sąlygų formas, kai jos rengiamos 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K–184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, nustatyta tvarka ir kai projekto vykdytoja yra viešoji įstaiga Centrinė projektų valdymo agentūra, arba įgalioti tai padaryti kitus Europos Sąjungos struktūrinės paramos valdymo departamento valstybės tarnautojus;

1.11.1.21. planuojamas vykdyti užduotis metodiniams pagalbos centrams, kurie nustatyti Lietuvos Respublikos Vyriausybės 2014 m. birželio 4 d. nutarime Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, pagal Techninės paramos administravimo taisyklėse, patvirtintose Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“, nustatytą formą, kai užduotį formuluoja Finansų ministerija, arba įgalioti tai padaryti kitus Europos Sąjungos struktūrinės paramos valdymo departamento valstybės tarnautojus;

1.11.2. tvirtinti:

1.11.2.1. pažymą dėl Europos Komisijai elektroniniu būdu per Europos Komisijos Europos kovos su sukčiavimu tarnybos informacinės sistemos AFIS modulį IMS (Irregularity Management System) teiktinų pranešimų apie pažeidimus, vadovaujantis Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis ir Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėmis;

1.11.2.2. užpildytą siūlomų grąžinti lėšų formą, kai ji teikiama Finansų ministerijai 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K–184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, nustatyta tvarka, arba įgalioti tai padaryti kitus Europos Sąjungos struktūrinės paramos valdymo departamento valstybės tarnautojus, kai projekto vykdytoja yra viešoji įstaiga Centrinė projektų valdymo agentūra;

1.11.2.3. Europos Sąjungos struktūrinės paramos valdymo departamento valstybės tarnautojų atliekamų patikrų vietoje planus;

1.11.2.4. vadovaujančiosios institucijos – Europos Sąjungos struktūrinės paramos valdymo departamento – vidaus procedūrų vadovą;

1.11.2.5. ministerijai teikiamą paraišką asignavimų valdytojui, kai įgyvendinami projektai, apimantys finansines priemones, arba įgalioti tai padaryti kitus Europos Sąjungos struktūrinės paramos valdymo departamento valstybės tarnautojus;

1.11.2.6. užpildytą grąžintinų lėšų formą, kai ji rengiama 2014–2020 metų grąžintinų ir grąžintų lėšų administravimo taisyklių, patvirtintų Lietuvos Respublikos finansų ministro 2015 m. vasario 12 d. įsakymu Nr. 1K-059 „Dėl 2014–2020 metų grąžintinų ir grąžintų lėšų administravimo taisyklių patvirtinimo“, nustatyta tvarka ir kai projekto vykdytoja yra viešoji įstaiga Centrinė projektų valdymo agentūra, arba įgalioti tai padaryti kitus Europos Sąjungos struktūrinės paramos valdymo departamento valstybės tarnautojus.“

5. Papildau 1.17 papunkčiu:

„1.17. Ekonomikos departamento direktoriui (jo laikinai nesant – direktoriaus pavaduotojui ar direktoriaus funkcijas atliekančiam valstybės tarnautojui) pasirašyti viešajai įstaigai Centrinei projektų valdymo agentūrai teikiamus Finansų ministerijos iš 2014–2020 metų Europos Sąjungos fondų investicijų veiksmų programos finansuojamų techninės paramos projektų mokėjimo prašymus, mokėjimo prašymų teikimo grafikus ir pirkimų planus.“

Finansų ministrė	Rasa Budbergytė